b'\n_START_ARTICLE_\nBattle.net\n_START_PARAGRAPH_\nBattle.net\xc2\xa0\xe2\x80\x93 JAV kompanijos \xe2\x80\x9eBlizzard\xe2\x80\x9c sukurtas internetinis \xc5\xbeaidim\xc5\xb3 tinklas, prad\xc5\xbeioje skirtas i\xc5\xa1imtinai \xe2\x80\x9eDiablo\xe2\x80\x9c \xc5\xbeaidimui, bet v\xc4\x97liau pritaikytas ir \xe2\x80\x9eWarcraft II\xe2\x80\x9c. Dabar jame galima \xc5\xbeaisti \xc5\xa1ios kompanijos sukurtus \xc5\xbeaidimus: \xe2\x80\x9eDiablo\xe2\x80\x9c 1 ir 2, \xe2\x80\x9eWarcraft\xe2\x80\x9c 2 ir 3, \xe2\x80\x9eStarcraft\xe2\x80\x9c ir visus \xc5\xa1i\xc5\xb3 \xc5\xbeaidim\xc5\xb3 papildymus, kaip kad \xe2\x80\x9eStarcraft: Brood War\xe2\x80\x9c.\n_START_SECTION_\nVeikimo principas\n_START_PARAGRAPH_\n\xc5\xbdaid\xc4\x97jas i\xc5\xa1 \xc5\xbeaidimo meniu patenka \xc4\xaf prisijungimo skilt\xc4\xaf, kur susikuria vard\xc4\x85 ar su senu vardu prisijungia prie sistemos. Prisijungus patenkama \xc4\xaf pokalbi\xc5\xb3 kanal\xc4\x85, kuris labai primena IRC. Paprastai patenkama \xc4\xaf savo valstyb\xc4\x97s kanal\xc4\x85, bet \xc5\xbeaid\xc4\x97jai gali kurti ir kitus kanalus. Pokalbi\xc5\xb3 kanale randamas \xc5\xbeaidimo partneris ir tuomet sukuriamas \xe2\x80\x9e\xc5\xbeaidimo kanalas\xe2\x80\x9c. \xc4\xae \xc5\xbeaidimo kanal\xc4\x85, kuris toks pats pokalbi\xc5\xb3 kanalas, tik skirtas jau pasiruo\xc5\xa1usiems \xc5\xbeaisti, turi sueiti \xc5\xbeaid\xc4\x97jai, o susirinkus pakankamam j\xc5\xb3 skai\xc4\x8diui, \xc4\xafjungiamas startas ir pradedama \xc5\xbeaisti. Tokia sistema nors i\xc5\xa1 pirmo \xc5\xbevilgsnio sud\xc4\x97tinga ir beprasm\xc4\x97, bet labai skatina bendravim\xc4\x85 tarp \xc5\xbeaid\xc4\x97j\xc5\xb3, suteikia galimyb\xc4\x99 lengvai rinktis su kuo \xc5\xbeaisti, susirasti draugus ir labai suma\xc5\xbeina pagrindinio serverio apkrovimus, kadangi prad\xc4\x97jus \xc5\xbeaisti pagrindinis \xc5\xbeaidimo serveris tampa nebereikalingas. \xc5\xbdaidimo serveriu tampa vieno i\xc5\xa1 \xc5\xbeaid\xc4\x97j\xc5\xb3 kompiuteris. Tr\xc5\xabkumas tas, kad tokia sistema linkusi \xc4\xaf techninius \xe2\x80\x9eu\xc5\xbel\xc5\xab\xc5\xbeimus\xe2\x80\x9c ir ~5\xc2\xa0% atvej\xc5\xb3 nepavyksta s\xc4\x97kmingai atlikti \xc5\xbeaidimo.\n_START_SECTION_\nStarCraft II\n_START_PARAGRAPH_\n\xe2\x80\x9eBlizzard\xe2\x80\x9c u\xc5\xbesimin\xc4\x97, kad \xc5\xa1is \xc5\xbeaidimas naudos smarkiai atnaujint\xc4\x85 ir modernizuot\xc4\x85 Battle.net sistem\xc4\x85. Kaip esminis patobulinimas buvo \xc4\xafvardinta galimyb\xc4\x97 \xc5\xa1nek\xc4\x97tis balsu.\n_START_SECTION_\nbnetd\n_START_PARAGRAPH_\nGNU bnetd yra sukurta. Tai programin\xc4\x97 \xc4\xafranga, leid\xc5\xbeianti steigti priva\xc4\x8dius Battle.net serverius ir taip \xc5\xbeaisti su piratin\xc4\x97mis \xc5\xbeaidimo kopijomis, i\xc5\xa1vengiant CDKEY patikrinimo internetu. Nepaisant to, kad \xe2\x80\x9eBlizzard\xe2\x80\x9c laim\xc4\x97jo teisminius procesus su reikalavimu u\xc5\xbedrausti tokio tipo programas, bnetd puikiai veikia ir dabar.'